Tre personer blev sent torsdag aften klippet ud af deres biler efter en færdselsulykke ved Tårs.

Det var to personbiler, der torsdag aften stødte sammen på Vogdrupvej ved Tårs. Ambulancer kom hurtigt til stedet, hvor tre personer blev klippet ud af deres biler og dernæst kørt til tjek på hospitalet. Ifølge vagtchef ved Nordjyllands Politi Mogens Hougesen så var ingen i livsfare men kun lettere skadet.